Ադամ Նեյման

Ադամ Նեյման (, ), իսրայելա-ամերիկացի գործարար և նախկին միլիարդատեր։ 2010 թվականին իր կնոջ՝ Ռեբեկա Նեյմանի և Միգել ՄաքՔելվիի հետ հիմնադրել է WeWork-ը։

IPO-ում WeWork-ի փաստաթղթավորման հրատարակումից հետո ներդրողների ճնշումը ավելացավ, որի արդյունքում Նեյմանը լքեց ընկերության գլխավոր տնօրենի պաշտոնը, իսկ 2019 թվականի սեպտեմբերի 26-ին հրաժարվեց վերահսկել ընկերությունը։ Կորպորատիվ կառավարման, գնահատման և բիզնեսի հեռանկարների վերաբերյալ ներդրողների աճող մտահոգության ֆոնին WeWork-ը հետաձգել է պլանավորված լիսթինգը ֆոնդային բորսայում մինչև 2019 թվականի վերջ։ 2019 թվականի սեպտեմբերի 30-ին WeWork-ը վերսկսել է գրանցումը՝ հետաձգելով IPO-ն։ Ադամը զբաղեցրել է WeWork-ի գլխավոր տնօրենի պաշտոնը 2010-2019 թվականներին։

Անձնական կյանք 
Նեյմանը իր կնոջ՝ Ռեբեկա Նեյմանի և հինգ երեխաների հետ ապրում է Նյու Յորքի Գրինդվիչ-Վիլիջ շրջանում։ Ռեբեկան Գվինեթ Փելթրոուի զարմուհին է։ Ադամի քույրը՝ Ադի Նեյմանը, մոդել է, որը դարձել է «Պատանի միսս Իսրայել»։

The Wall Street Journal-ը հայտնել է, որ Նեյմանն ուներ երազանքներ հավերժ ապրելու, աշխարհում առաջին տրիլիոնատեր դառնալու, Մարս մոլորակում WeWork-ը տարածելու, Իսրայելի վարչապետ և «աշխարհի նախագահ» դառնալու վերաբերյալ։ Vanity Fair-ի՝ 2019 թվականի սեպտեմբերի հոդվածում նշվում էր, որ Նեյմանը համոզել է Ռամ Էմանուելին առաջադրվել ԱՄՆ նախագահի պաշտոնում, որ JPMorgan Chase-ի գլխավոր տնօրեն Ջեյմի Դայմոնը եղել է Նեյմանի անձնական բանկիրը, որ համոզել է սաուդյան արքայազն Մուհամմադ իբն Սալման ալ Սաուդին բարելավել Սաուդյան Արաբիայում կանանց դիրքը և հաստատում էր, որ Ջարեդ Քուշների հետ աշխատել է իսրայելա-պաղեստինյան հակամարտության վերաբերյալ Թրամփի վարչակազմի խաղաղ ծրագրի շուրջ։

Ծանոթագրություններ 

Ամերիկացի միլիարդատերեր
Ամերիկացի գործարարներ
Տղամարդիկ
Ամերիկացի ներդրողներ
Գործարարներ
Ռուդիկ Ղարիբյանի հիշատակին նվիրված հոդվածներ
Ամերիկացի ձեռնարկատերեր